אניימה בועט פנדל במדי הפועל תל אביב, 2010
אניימה במהלך אימון במדי בני יהודה, 2007
**וינסנט אניימה** (באנגלית: **Vincent Enyeama**; נולד ב-29 באוגוסט 1982) הוא כדורגלן עבר ניגרי ששיחק בעמדת השוער. משיאני ההופעות של נבחרת ניגריה בכל הזמנים, שני רק לאחמד מוסא.

קריירת מועדונים
---------------

אניימה נולד באבה שבניגריה. הגיע לליגה הישראלית בעונת 2005/2006 מהליגה הניגרית, לאחר מעקב מצדה של בני יהודה תל אביב. בעונתו הראשונה בבני יהודה העפילה הקבוצה לגמר גביע המדינה, וסיימה במקום הרביעי בליגת העל שהקנה לה מקום במוקדמות גביע אופ"א.

במהלך תקופה זו בקריירה של אניימה נתגלע סכסוך בינו לבין סוכן השחקנים ניר קרין, שלפי טענותיו של אניימה זייף את חתימתו ולאחר מכן דרש מהנהלת בני יהודה עמלה על מעברו של השחקן לקבוצה. תלונתו של אניימה הוגשה למשטרה. לאחר בדיקת משטרת ישראל הוחלט לסגור התיק כנגד קרין. במקביל, הגיש הסוכן תביעה בבוררות בהתאחדות לכדורגל כנגד אניימה. בפסק הדין של הבוררות נקבע שהצדק עם קרין ולכן נדרש אניימה לשלם לסוכן כ-100,000 שקלים.

בקיץ 2007 רכשה הפועל תל אביב את אניימה בתמורה למיליון דולרים ומשכורת של כ-400 אלף דולרים לעונה. אניימה האמין כי המעבר יהווה שינוי אחרי עונה בה נאבק נגד הירידה עם בני יהודה, אלא שגם אצל האדומים הוא חווה קרבות תחתית, וזאת אף על פי שהקבוצה הצליחה להעפיל לשלב הבתים בליגה האירופית עם אניימה בשער. המאמן גיא לוזון התפטר אחרי שניצח משחק אחד בלבד בסיבוב הראשון של עונת 2007/2008, ואת המשך העונה שיחק אניימה תחת המאמן החדש אלי גוטמן. הוא הפגין יכולת לא יציבה, הורחק מארבעה משחקים עקב אגרוף ששלח לשחקן בני יהודה, ונעדר כחודש עקב השתתפותו באליפות אפריקה עם נבחרת ניגריה. בחלק האחרון של העונה, היווה חלק משמעותי בהישארותה של הפועל תל אביב בליגה ובהעפלתה לגמר גביע המדינה, בו הפסידה לבית"ר ירושלים לאחר דו-קרב בעיטות עונשין.

את העונה הבאה פתח אניימה בצורה טובה כשבלט בניצחונות 2–0 על בית"ר ירושלים ו-2–0 בדרבי מול מכבי תל אביב. ב-28 בפברואר כבש את שערו הראשון בישראל, נגד קבוצת בני סכנין מבעיטת עונשין מ-11 מטרים, זאת אחרי שמוקדם יותר במהלך העונה החליט המאמן גוטמן שאניימה יהיה בועט הפנדלים הקבוע של הקבוצה. אניימה כבש שוב בבעיטת עונשין במשחק הליגה מול בני יהודה ב-21 במרץ. בסיום אותו משחק הוא הורחק לאחר שעם שריקת הסיום הטיח כדור בראשו של קובי מויאל. בשמינית גמר גביע המדינה נגד מכבי חיפה הפגין אניימה יכולת טובה, אך ספג פנדל מרגלי יניב קטן לקראת שריקת הסיום, שקבע שוויון 1–1. במהלך דו-קרב בבעיטות ההכרעה עצר אניימה שני פנדלים, אך בעט חלש ושוער מכבי חיפה ניר דוידוביץ' עצר את הפנדל שלו, ובסיום הודחה הפועל תל אביב מהגביע. את העונה סיימה הקבוצה במקום השני ואניימה נבחר לכדורגלן העונה בישראל, באחת הפעמים הבודדות שתואר זה לא הוענק לשחקן מהקבוצה שזכתה באליפות.

בעונת 2009/2010 היה שותף אניימה לזכייה בדאבל של הפועל תל אביב, וכן להעפלתה של הקבוצה לשלב 32 האחרונות של הליגה האירופית, לאחר שסיימה את שלב הבתים במקום הראשון לפני המבורג הגרמנית, סלטיק הסקוטית וראפיד וינה האוסטרית. בעונה הזו הבקיע אניימה חמישה שערי ליגה, שלושה שערים במסגרת הגביע, כולל שער בגמר הגביע מול בני יהודה, כולם בבעיטות עונשין מ-11 מטר. אניימה היה אחד המצטיינים בעונה זו, נבחר לשוער העונה והיה מועמד בולט לזכייה שנייה ברציפות בתואר כדורגלן העונה, אך לבסוף זכה בתואר זה גילי ורמוט, חברו לקבוצה.

בתחילת עונת 2010/2011 היה שותף אניימה להעפלתה של הקבוצה לשלב הבתים של ליגת האלופות לאחר שגברה על ז'לייזניצ'אר סרייבו הבוסנית, אקטובה הקזחית, ורד בול זלצבורג האוסטרית, ואף כבש בפנדל במשחק הראשון מול זלצבורג באוסטריה. אניימה הפך לשחקן הראשון שכבש שער להפועל תל אביב בשלב הבתים של ליגת האלופות, כשהבקיע בעיטת עונשין מ-11 מטרים בהפסד 1–3 לאולימפיק ליון הצרפתית. ב-8 בנובמבר 2010 שמר אניימה על שער נקי בניצחון 2–0 על מכבי חיפה וזכה לציון הנדיר 10 במעריב. במרץ 2011 נבחר אניימה לכדורגלן השנה בניגריה. בתום העונה סיימה הפועל תל אביב במקום השני בליגת העל ואניימה זכה עמה בגביע המדינה בפעם השנייה ברציפות, לאחר שהצטיין במשחק הגמר בו ניצחה הקבוצה 1–0 את מכבי חיפה.

ביוני 2011 אניימה יצא לאירופה כשחתם על חוזה לארבע שנים בקבוצת ליל הצרפתית. בעונתו הראשונה בקבוצה שימש אניימה כשוערה השני של ליל ולא שותף במשחקי הליגה של הקבוצה.

ב-7 באוגוסט 2012 סיכמה הנהלת ליל על השאלתו של אניימה לעונה אחת למכבי תל אביב. בעונה זו שותף ב-27 משחקי ליגה וזכה עם מכבי תל אביב בתואר האליפות, ובתום העונה חזר לליל בה תפס את מקומו של סטיב אלאנה.

ב-10 באוגוסט 2013 ערך את הופעת הבכורה שלו בליגה הצרפתית, כשפתח בהרכב במדי ליל במשחק נגד לוריאן, ושמר על שער נקי בניצחון קבוצתו 1–0. החל מהמחזור השישי שמר אניימה על רשת נקייה במשך 11 משחקים רצופים, והיה קרוב לשבור את שיא אי-הספיגה בליגה הצרפתית. ב-6 בדצמבר 2013 האריך אניימה את חוזהו בליל עד שנת 2017. במשך ארבע עונות היה אניימה השוער הראשון של ליל, אך בעונת 2017/2018 לא שותף במשחקי הקבוצה, וב-31 באוגוסט 2018 שוחרר מהמועדון.

נבחרת ניגריה
------------

אניימה זומן לסגל נבחרת ניגריה כשוער מחליף לקראת מונדיאל 2002. במהלך הטורניר שיחק במשחק אחד, ושמר על רשת נקייה מול נבחרת אנגליה. מאז הפך אניימה לשוערה הראשון של הנבחרת, ובמדיה פתח בהרכב בכל משחקי גביע אפריקה לאומות 2004.

בזכות כושרו ותפקודו הטובים כשוער הצליחה נבחרת ניגריה להגיע עד לחצי גמר גביע אפריקה לאומות 2006, בה הפסידה 0–1 לנבחרת חוף השנהב ולבסוף זכתה במקום השלישי. לאחר הטורניר חזר אניימה לישראל לאחר שנודע עליו בעיתוני ניגריה בתור "הגיבור הלאומי" ופגש לראשונה את בתו שנולדה בזמן שהתאמן באליפות אפריקה.

אניימה השתתף עם נבחרתו במונדיאל 2010 שנערך בדרום אפריקה. הוא הצטיין במשחק הראשון של ניגריה, בו הפסידה 0–1 לנבחרת ארגנטינה, כאשר עצר מספר כדורים, ארבעה מתוכם של ליונל מסי. בסוף המשחק הוכתר על ידי פיפ"א כאיש המשחק. אניימה המשיך להרשים במשחק השני נגד יוון עם מספר הצלות, אך טעות שלו הביאה לשער הניצחון של היוונים. למרות זאת נבחר שוב אניימה לאיש המשחק. המשחק השלישי, מול קוריאה הדרומית הסתיים בתוצאה 2–2, וניגריה סיימה את דרכה בטורניר.

ב-10 בפברואר 2013 זכה אניימה עם נבחרת ניגריה בגביע אפריקה לאומות 2013, לאחר ניצחון 1–0 על נבחרת בורקינה פאסו במשחק הגמר. הזכייה בגביע אפריקה העניק לניגריה השתתפות בגביע הקונפדרציות 2013 וגם בטורניר זה עמד אניימה בשער הנבחרת שהודחה בשלב הבתים לאחר ניצחון בודד על טהיטי.

אניימה שימש כשוער הראשון של הנבחרת גם במונדיאל 2014, והצליח לשמור על רשת נקייה בשני משחקיה הראשונים, שהעניקו לה ארבע נקודות. במשחק השלישי הפסידה ניגריה 2–3 לארגנטינה, תוצאה שלא מנעה העפלה לשמינית הגמר. בשמינית הגמר נגד צרפת, יציאה לא טובה של אניימה לכדור קרן הובילה לשער הראשון של הצרפתים, בדרך להפסד 0–2 וסיום דרכה של ניגריה בטורניר.

ב-16 במרץ 2015 ערך אניימה את ההופעה ה-100 שלו במדי נבחרת ניגריה, במשחק מול נבחרת אוגנדה.

ב-8 באוקטובר 2015 הודיע אניימה על פרישתו מהנבחרת, לאחר ששיחק במדיה 13 שנים וערך 101 הופעות בינלאומיות.

עד נובמבר 2021 היה שיאן ההופעות בנבחרת, אז עבר אותו אחמד מוסא.

תארים
-----

נבחרת ניגריה
* גביע אפריקה לאומות – 2013

אנימבה
* אליפות ניגריה – 2001, 2002, 2003
* אליפות אפריקה לקבוצות – 2003, 2004

הפועל תל אביב
* אליפות – 2009/2010
* גביע המדינה – 2009/2010, 2010/2011

מכבי תל אביב
* אליפות – 2012/2013

תארים אישיים
* כדורגלן העונה בישראל: 2008/2009

קישורים חיצוניים
----------------

ויקישיתוף מדיה וקבצים בנושא **וינסנט אניימה** בוויקישיתוף
* וינסנט אניימה, ברשת החברתית אקס (טוויטר)
* וינסנט אניימה, ברשת החברתית אינסטגרם
* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* איזי עין דור, אי של יציבות בתוך הבלאגן? אניימה נקרא לדגל, באתר ynet, 29 בספטמבר 2010
* אייל לוי, תפס אוויר: הנפילה של וינסנט אניימה, באתר nrg‏, 7 באוגוסט 2012
* תומר יצחק‏, חתול מפלצת: על ההצלחה של וינסנט אניימה בליל, באתר וואלה!‏, 31 באוקטובר 2013

הערות שוליים
------------

1. ↑  "אניימה הגיש תלונה על "זיוף חתימה ושימוש במסמך בלתי חוקי"", מאתר ספורט5, מיום 20 בפברואר 2006
2. ↑  רותם גרוסמן, אניימה התלונן במשטרה נגד סוכן השחקנים ניר קרין, באתר ynet, 20 בפברואר 2006
3. ↑  "החלה הבוררות בין וינסנט אניימה לסוכן ניר קרין", באתר ערוץ הספורט, 1 במרץ 2006
4. ↑  רותם גרוסמן, הבורר: אניימה ישלם לסוכן קרין 100 אלף שקל, באתר ynet, 28 במרץ 2007
5. ↑  רותם גרוסמן ואדם קידן, אניימה חתם בהפועל ת"א: "נתמודד על האליפות", באתר ynet, 25 ביוני 2007
6. ↑  רותם גרוסמן ותומר גנור, הפועל ת"א: אניימה הורחק מ-4 משחקים בפועל, באתר ynet, 19 בספטמבר 2007
7. ↑  לי בוץ, וינסנט אניימה: "התלוצצתי, לא מגיע לי אדום", באתר ynet, 21 במרץ 2009
8. ↑  לי בוץ, אחרי 3 שנים: הפועל ת"א זכתה בגביע המדינה, באתר ynet, 11 במאי 2010
9. ↑  **מעריב ספורט**, עמ' 2, 9 בנובמבר 2010
10. ↑  וינסנט אניימה נבחר לשחקן השנה בניגריה, באתר וואלה!‏, 9 במרץ 2011
11. ↑  אניימה מצטרף למכבי תל אביב, באתר מכבי תל אביב, 8 באוגוסט 2012
12. ↑  וינסנט אניימה פרש מנבחרת ניגריה, באתר ynet, 8 באוקטובר 2015

| כדורגלן העונה בישראל |
| --- |
| 

|  |
| --- |
| 1960: לבקוביץ' • 1961: לבקוביץ' • 1962: מתניה • 1963: טיש & חודורוב • 1964: שפיגלר • 1965: ח. לוין • 1966: רוזנטל & שפיגלר • 1968: נומה • 1969: רוזנטל • 1970: שפיגלר • 1971: שפיגלר • 1972: גינדין • 1973: רוזן • 1974: עות'מאן • 1975: בנימין • 1976: מלמיליאן • 1977: טופולנסקי • 1978: מכנס • 1979: אבי כהן • 1980: ויסוקר • 1981: סיני • 1982: מכנס • 1983: מכנס • 1984: אוחנה • 1985: סלקטר • 1986: רן • 1987: מלמיליאן • 1988: אלי כהן • 1989: קלינגר • 1990: סיני • 1991: נ. לוין & בנין • 1992: אבי כהן (הירושלמי) • 1993: חרזי • 1994: ברקוביץ' • 1995: רביבו • 1996: רביבו • 1997: אוחנה • 1998: אבוקסיס • 1999: רוסו • 2000: אלימלך • 2001: בניון • 2002: רוסו • 2003: דגו • 2004: דוידוביץ' • 2005: טל • 2006: בוקולי • 2007: זנדברג • 2008: אלברמן • 2009: אניימה • 2010: ורמוט • 2011: רפאלוב • 2012: סבע • 2013: עטר • 2014: זהבי • 2015: זהבי • 2016: ברדה • 2017: ויטור • 2018: ממן • 2019: מיכה • 2020: גלזר • 2021: ג'וש כהן • 2022: אצילי • 2023: אצילי |

 |

| **נבחרת ניגריה – מונדיאל 2002** |
| --- |
| 1 שורונמו • 
2 יובו • 
3 בביארו • 
4 קאנו • 
5 אוקורונקבו • 
6 ווסט • 
7 איקדיה • 
8 אדפוג'ו • 
9 אוגבצ'ה • 
10 אוקוצ'ה • 
11 לוואל • 
12 אג'ידה •
13 אפולבי • 
14 אודזה •
15 כריסטופר •
16 סודג'ה •
17 אגהאהווה •
18 אקוואג'בו •
19 אג'יופור •
20 אוביורה •
21 יוטקה •
22 אניימה •
23 אופבונמי •
מאמן: אוניגבינדה | ניגריהניגריה |

| **נבחרת ניגריה – גביע אפריקה לאומות 2004 (מקום שלישי)** |
| --- |
| 1 אניימה • 
2 יובו • 
3 בביארו • 
4 קאנו • 
5 אוקורונקבו • 
6 אנקרהירה • 
7 אוטקה • 
8 איגביני • 
9 אגאלי • 
10 אוקוצ'ה • 
11 לוואל • 
12 אטאפיה •
13 איקדיה • 
14 אולופינג'אנה •
15 אביי •
16 אודזה •
17 אגהאהווה •
18 אורג'ינטה •
19 אקונג •
20 אודמווינגי •
21 אקוומה •
22 אג'ידה •
מאמן: צ'וקוו | ניגריהניגריה |

| **נבחרת ניגריה – גביע אפריקה לאומות 2006 (מקום שלישי)** |
| --- |
| 1 אניימה • 
2 יובו • 
3 טאיוו • 
4 קאנו • 
5 אודייה • 
6 אנקרהירה • 
7 אוטקה • 
8 מיקל • 
9 מרטינס • 
10 אוקוצ'ה • 
11 לוואל • 
12 אג'ידה •
13 יוסוף • 
14 אובינה •
15 אוביפולה •
16 אורומה •
17 אגהאהווה •
18 אובודו •
19 מקינווה •
20 אודמווינגי •
21 נוואנרי •
22 קאיטה •
23 איינוגבה •
מאמן: אגוואבון | ניגריהניגריה |

| **נבחרת ניגריה – גביע אפריקה לאומות 2008** |
| --- |
| 1 אניימה • 
2 יובו • 
3 טאיוו • 
4 קאנו • 
5 נוואנרי • 
6 שיטו • 
7 אוטקה • 
8 איגביני • 
9 מרטינס • 
10 מיקל • 
11 אודמווינגי • 
12 אג'ידה •
13 אפולאבי • 
14 אולופינג'אנה •
15 אוצ'ה •
16 אטוהו •
17 מקינווה •
18 אובינה •
19 אמגהארה •
20 אוקונוקוו •
21 ארומוייגבה •
22 אפאם •
23 איינוגבה •
מאמן: פוגטס | ניגריהניגריה |

| **נבחרת ניגריה – גביע אפריקה לאומות 2010 (מקום שלישי)** |
| --- |
| 1 אניימה • 
2 יובו • 
3 טאיוו • 
4 קאנו • 
5 נוואנרי • 
6 שיטו • 
7 אובאסי • 
8 איגביני • 
9 מרטינס • 
10 מיקל • 
11 אודמווינגי • 
12 אג'ידה •
13 יוסוף • 
14 אולופינג'אנה •
15 קייטה •
16 אוצ'ה •
17 אודייה •
18 אובינה •
19 מוחמד •
20 אטוהו •
21 אצ'יג'ילה •
22 אפאם •
23 איינוגבה •
מאמן: אמודו | ניגריהניגריה |

| **נבחרת ניגריה – מונדיאל 2010** |
| --- |
| 1 אניימה • 
2 יובו • 
3 טאיוו • 
4 קאנו • 
5 אפולאבי • 
6 שיטו • 
7 אוטאקה • 
8 יעקובו • 
9 מרטינס • 
10 בראון • 
11 אודמווינגי • 
12 אוצ'ה •
13 יוסוף • 
14 קייטה •
15 ארונה •
16 אג'ידה •
17 אודייה •
18 אובינה •
19 אובסי •
20 אטוהו •
21 אצ'יג'ילה •
22 אדלייה •
23 איינוגבה •
מאמן: לאגרבק | ניגריהניגריה |

| **נבחרת ניגריה – גביע אפריקה לאומות 2013 (מקום ראשון)** |
| --- |
| 1 אניימה • 
2 יובו • 
3 אצ'ייז'ילה • 
4 אוביורה • 
5 אמברוז • 
6 אגווקה • 
7 מוסא • 
8 אידייה • 
9 אמניקה • 
10 אובי מיקל • 
11 מוזס • 
12 גבריאל •
13 אוגודה • 
14 אובאבונה •
15 אוצ'ה •
16 אג'ידה •
17 אונאזי •
18 אוזואניי •
19 מבה •
20 איגיבור •
21 אושאניווה •
22 אומרו •
23 אגבים •
מאמן: קשי | ניגריהניגריה |

| **נבחרת ניגריה – מונדיאל 2014** |
| --- |
| 1 אניימה • 
2 יובו • 
3 אוזואניי • 
4 גבריאל • 
5 אמברוז • 
6 אגווקה • 
7 מוסא • 
8 אודמווינגי • 
9 אמניקה • 
10 אובי מיקל • 
11 מוזס • 
12 אודונלאמי •
13 אושאניווה • 
14 אובאבונה •
15 עזיז •
16 אג'ידה •
17 אונאזי •
18 בבאטונדה •
19 נוופור •
20 אוצ'בו •
21 אגבים •
22 אומרו •
23 אמאובי •
מאמן: קשי | ניגריהניגריה |